Sy het nie haar kursusse geadverteer nie, maar ek gaan! Doen ŉ skryfkursus by haar, sy gee vir jou al die “tools” om korrek te kan skryf.
Wat-skrywers; Wie-skrywers; woorde-skrywers ens. Sy sê ek is ŉ woorde skrywer, my kop is vol idees, maar ek sukkel om dit in min genoeg woorde te skryf, dit borrel net uit! Ek dink baie van ons is so.
Om jou storie of roman te beplan: Janie sê jy moet jou idee kry, gaan sit en net skryf, skryf, skryf. Op hierdie stadium steur jy jou nie aan taalfoute, leestekens ens nie. Jy skryf net alles wat in jou kop kom. Jy eindig dalk met 100 000 woorde. Nou het jy jou GROOT prentjie oor waaroor jou storie gaan.
Dan los jy hom. Na ŉ paar dae gaan jy terug en begin uithaal wat jy voel nie werk nie, verander soos jy dink die leser sal dit wil lees. Onthou, jy skryf om jou gedagtes uit jou sisteem te kry, maar jy skryf vir ŉ spesifieke teikenmark.
Die eerstepersoonverteller – ek. M.a.w. jy vertel die storie, maar jy kan nie sien of weet wat ander dink nie, jy moet uit hulle reaksies toon wat hulle voel en dink.